המשטרה עצרה בצהריים (יום ג') בני זוג שתיעדו את עצמם מיידים צלחות ממגדלי "יו" היוקרתיים בשכונת צמרת בתל אביב. האישה נראתה בסרטון שהופץ באינסטגרם זורקת ראשונה צלחת לבנה ושרה "אז בוא נזרוק צלחת לרצפה". הבעל אמר: "את משוגעת, באמא שלי אנחנו יכולים להרוג מישהו", ואז זרק צלחת בעצמו. אשתו הגיבה בצחקוקים: "הוא חי, הבנזונה שקיבל את הצלחת".

מהמשטרה נמסר כי האישה ובעלה, תושבי תל אביב, "נעצרו והובאו לחקירה בחשד לסיכון חיי אדם".

כאמור, הסרטון עם תיעוד המעשה שעלול היה להיגמר בפציעת עוברי אורח הגיע לידי המשטרה שאיתרה את האחראים: "בשעות האחרונות התפרסם ברשתות החברתיות סרטון בו נראית בחורה אשר משליכה צלחות ממרפסת דירה בבניין במרכז תל אביב לעבר הולכי רגל", נאמר בהודעת המשטרה, "הבחורה ובעלה שהיה עימה, תושבי תל אביב, נעצרו לפני זמן קצר על ידי המשטרה והובאו לתחנה לחקירה בחשד לסיכון חיי אדם".

הצלחות הובאו למרפסת

ונזרקו לרחוב

הצלחת במעופה לקרקע

הבעל הזהיר אבל הצטרף לזריקת הצלחות

יצויין כי אירוע דומה התרחש בקנדה בחודש פברואר האחרון, אז תועדה צעירה בת 19 משליכה שני כיסאות על כביש סואן מהקומה ה-45 במגדל בטורונטו. בעקבות פרסום התיעוד שזכה לתפוצה נרחבת ברשתות החברתיות, היא הסגירה את עצמה למשטרה במדינה ונעצרה.